History of the Later Han/卷84

卷八十四　　列女傳第七十四

鮑宣妻　王霸妻　姜詩妻　周郁妻　曹世叔妻　樂羊子妻　程文矩妻　孝女曹娥　許升妻　袁隗妻　龐淯母　劉長卿妻　皇甫規妻　陰瑜妻　盛道妻　孝女叔先雄　董祀妻

《詩》、《書》之言女德尚矣. 若夫賢妃助國君之政，哲婦隆家人之道，高士弘清淳之風，貞女亮明白之節，則其徽美未殊也，而世典鹹漏焉. 故自中興以後，綜其成事，述為《列女篇》. 如馬、鄧、梁後，別見前紀；梁D423、李姬，各附家傳. 若斯之類，並不兼書. 余但搜次才行尤高秀者，不必專在一操而已.

鮑宣妻 Bao
勃海鮑宣妻者，桓氏之女也，字少君. 宣嘗就少君父學，父奇其清苦，故以女妻之，裝送資賄甚盛. 宣不悅，謂妻曰：「少君生富驕，習美飾，而吾實貧賤，不敢當禮. 」妻曰：「大人以先生修德守約，故使賤妾侍執巾櫛. 即奉承君子，唯命是從. 」宣笑曰：「能如是，是吾志也. 」妻乃悉歸侍禦服飾，更著短布裳，與宣共挽鹿車歸鄉里. 拜姑禮畢，提甕出汲，修行婦道，鄉邦稱之.

宣，哀帝時官至司隸校尉. 子永，中興初為魯郡太守. 永子昱從容問少君曰：「太夫人甯複識挽鹿車時不？」對曰：「先姑有言：'存不忘亡，安不忘危. '吾焉敢忘乎！」永、昱已見前傳.

王霸妻 Wang
太原王霸妻者，不知何氏之女也. 霸少立高節，光武時連征，不仕. 霸已見《逸人傳》. 妻亦美志行. 初，霸與同郡令狐子伯為友，後子伯為楚相，而其子為郡功曹. 子伯乃令子奉書于霸，車馬服從，雍容如也. 霸子時方耕于野，聞賓至，投耒而歸，見令狐子，沮怍不能仰視. 霸目之，有愧容，客去而久臥不起. 妻怪問其故，始不肯告，妻請罪，而後言曰：「吾與子伯素不相若，向見其子容服甚光，舉措有適，而我兒曹蓬發曆齒，未知禮則，見客而有慚色. 父子恩深，不覺自失耳. 」妻曰：「君少修清節，不顧榮祿. 今子伯之貴孰與君之高？奈何忘宿志而慚兒女子乎！」霸屈起而笑曰：「有是哉！」遂共終身隱遁.

姜詩妻 Jiang
廣漢姜詩妻者，同郡龐盛之女也. 詩事母至孝，妻奉順尤篤. 母好飲江水，水去舍六七裏，妻常溯流而汲. 後值風，不時得還，母渴，詩責而遣之. 妻乃寄止鄰舍，晝夜紡績，市珍羞，使鄰母以意自遺其姑. 如是者久之，姑怪問鄰母，鄰母具對. 姑感慚呼還，恩養愈謹. 其子後因遠汲溺死，妻恐姑哀傷，不敢言，而托以行學不在. 姑嗜魚會，又不能獨食，夫婦常力作供會，呼鄰母共之. 舍側忽有湧泉，味如江水，每旦輒出雙鯉魚，常以供二母之膳. 赤眉散賊經詩裏，弛兵而過，曰「驚大孝必觸鬼神. 」時歲荒，賊乃遺詩米肉，受而埋之，比落蒙其安全.

永平三年，察孝廉，顯宗詔曰：「大孝入朝，凡諸舉者一聽平之. 」由是皆拜郎中. 詩尋除江陽令，卒於官. 所居治，鄉人為立祀.

周郁妻 Zhou
沛郡周郁妻者，同郡趙孝之女也，字阿. 少習儀訓，閑於婦道，而鬱驕淫輕躁，多行無禮. 郁父偉謂阿曰：「新婦賢者女，當以道匡夫. 郁之不改，新婦過也. 」阿拜而受命，退謂左右曰：「我無樊、衛二姬之行，故君以責我. 我言而不用，君必謂我不奉教令，則罪在我矣. 若言而見用，是為子違父而從婦，則罪在彼矣. 生如此，亦何聊哉！」乃自殺. 莫不傷之.

曹世叔妻
扶風曹世叔妻者，同郡班彪之女也，名昭，字惠班，一名姬. 博學高才. 世叔早卒，有節行法度. 兄固著《漢書》，其八表及《天文志》未及竟而卒，和帝詔昭就東觀臧書閣踵而成之. 帝數召入宮，令皇后諸貴人師事焉，號曰大家. 每有貢獻異物，輒詔大家作賦頌. 及鄧太后臨朝，與聞政事. 以出入之勤，特封子成關內侯，官至齊相. 時《漢書》始出，多未能通者，同郡馬融伏于閣下，從昭受讀，後又詔融兄續繼昭成之.

永初中，太后兄大將軍鄧騭以母憂，上書乞身，太后不欲許，以問昭. 昭因上疏曰：

伏惟皇太后陛下，躬盛德之美，隆唐、虞之政，辟四門而開四聰，采狂夫之瞽言，納芻蕘之謀慮. 妾昭得以愚朽，身當盛明，敢不披露肝膽，以效萬一！妾聞謙讓之風，德莫大焉，故典墳述美，神祇降福. 昔夷、齊去國，天下服其廉高；太伯違B723，孔子稱為三讓. 所以光昭令德，揚名於後世者也. 《論語》曰：「能以禮讓為國，于從政乎何有！」由是言之，推讓之誠，其致遠矣. 今四舅深執忠孝，引身自退，而以方垂未靜，拒而不許；如後有毫毛加於今日，誠恐推讓之名不可再得. 緣見逮及，故敢昧死竭其愚情. 自知言不足采，以示蟲蟻之赤心.

太后從而許之. 於是騭等各還裏第焉.

作《女誡》七篇，有助內訓. 其辭曰：

鄙人愚暗，受性不敏，蒙先君之余寵，賴母師之典訓. 年十有四，執箕帚于曹氏，於今四十餘載矣. 戰戰兢兢，常懼絀辱，以增父母之羞，以益中外之累. 夙夜劬心，勤不告勞，而今而後，乃知免耳. 吾性疏頑，教道無素，恒恐子穀負辱清朝. 聖恩橫加，猥賜金紫，實非鄙人庶幾所望也. 男能自謀矣，吾不復以為憂也. 但傷諸女方當適人，而不漸訓誨，不聞婦禮，懼失容它門，取恥宗族. 吾今疾在沈滯，性命無常，念汝曹如此，每用惆悵. 間作《女誡》七章，願諸女各寫一通，庶有補益，裨助汝身. 去矣，其勖勉之！

卑弱第一. 古者生女三日，臥之床下，弄之瓦磚，而齋告焉. 臥之床下，明其卑弱，主下人也. 弄之瓦磚，明其習勞，主執勤也. 齋告先君，明當主繼祭祀也. 三者蓋女人之常道，禮法之典教矣. 謙讓恭敬，先人後己，有善莫名，有惡莫辭，忍辱含垢，常若畏懼，是謂卑弱下人也. 晚寢早作，勿憚夙夜，執務私事，不辭劇易，所作必成，手跡整理，是謂執勤也. 正色端操，以事夫主，清靜自守，無好戲笑，潔齊酒食，以供祖宗，是謂繼祭祀也. 三者苟備，而患名稱之不聞，黜辱之在身，未之見也. 三者苟失之，何名稱之可聞，黜辱之可遠哉！

夫婦第二. 夫婦之道，參配陰陽，通達神明，信天地之弘義，人倫之大節也. 是以《禮》貴男女之際，《詩》著《關睢》之義. 由斯言之，不可不重也. 夫不賢，則無以禦婦；婦不賢，則無以事夫. 夫不禦婦，則威儀廢缺；婦不事夫，則義理墮闕. 方斯二事，其用一也. 察今之君子，徒知妻婦之不可不禦，威儀之不可不整，故訓其男，檢以書傳. 殊不知夫主之不可不事，禮義之不可不存也. 但教男而不教女，不亦蔽於彼此之數乎！《禮》，八歲始教之書，十五而至於學矣. 獨不可依此以為則哉！

敬慎第三. 陰陽殊性，男女異行. 陽以剛為德，陰以柔為用，男以強為貴，女以弱為美. 故鄙諺有雲：「生男如狼，猶恐其B573；生女如鼠，猶恐其虎. 」然則修身莫若敬，避強莫若順. 故曰敬順之道，婦人之大禮也. 夫敬非它，持久之謂也；夫順非它，寬裕之謂也. 持久者，知止足也；寬裕者，尚恭下也. 夫婦之好，終身不離. 房室周旋，遂生C841黷. C841黷既生，語言過矣. 語言既過，縱恣必作. 縱恣既作，則侮夫之心生矣. 此由於不知止足者也. 夫事有曲直，言有是非. 直者不能不爭，曲者不能不訟. 訟爭既施，則有忿怒之事矣. 此由於不尚恭下者也. 侮夫不節，譴呵從之；忿怒不止，楚撻從之. 夫為夫婦者，義以和親，恩以好合，楚撻既行，何義之存？譴呵既宣，何恩之有？恩義俱廢，夫婦離矣.

婦行第四. 女有四行，一曰婦德，二曰婦言，三曰婦容，四曰婦功. 夫雲婦德，不必才明絕異也；婦言，不必辯口利辭也；婦容，不必顏色美麗也；婦功，不必工巧過人也. 清閒貞靜，守節整齊，行己有恥，動靜有法，是謂婦德. 擇辭而說，不道惡語，時然後言，不厭於人，是謂婦言. EEC2浣塵穢，服飾鮮潔，沐浴以時，身不垢辱，是謂婦容. 專心紡績，不好戲笑，潔齊酒食，以奉賓客，是謂婦功. 此四者，女人之大德，而不可乏之者也. 然為之甚易，唯在存心耳. 古人有言：「仁遠乎哉？我欲仁，而仁斯至矣. 」此之謂也.

專心第五. 《禮》，夫有再娶之義，婦無二適之文，故曰夫者天也. 天固不可逃，夫固不可離也. 行違神祇，天則罰之；禮義有愆，夫則薄之. 故《女憲》曰：「得意一人，是謂永畢；失意一人，是謂永訖. 」由斯言之，夫不可不求其心. 然所求者，亦非謂佞媚苟親也，固莫若專心正色. 禮義居潔，耳無塗聽，目無邪視，出無冶容，入無廢飾，無聚會群輩，無看視門戶，此則謂專心正色矣. 若夫動靜輕脫，視聽陝輸，入則亂髮壞形，出則窈窕作態，說所不當道，觀所不當視，此謂不能專心正色矣.

曲從第六. 夫「得意一人，是謂永華；失意一人，是謂永訖」，欲人定志專心之言也. 舅姑之心，豈當可失哉？物有以恩自離者，亦有以義自破者也. 夫雖雲愛，舅姑雲非，此所謂以義自破者也. 然則舅姑之心奈何？固莫尚于曲從矣. 姑雲不爾而是，固宜從令；姑雲爾而非，猶宜順命. 勿得違戾是非，爭分曲直. 此則所謂曲從矣. 故《女憲》曰：「婦如影響，焉不可賞！」

和叔妹第七. 婦人之得意於夫主，由舅姑之愛已也；舅姑之愛已，由叔妹之譽已也. 由此言之，我臧否譽毀，一由叔妹，叔妹之心，複不可失也. 皆莫知叔妹之不可失，而不能和之以求親，其蔽也哉！自非聖人，鮮能無過！故顏子貴於能改，仲尼嘉其不貳，而況婦人者也！雖以賢女之行，聰哲之性，其能備乎！是故室人和則謗掩，外內離則惡揚. 此必然之勢也. 《易》曰：「二人同心，其利斷金. 同心之言，其臭如蘭. 」此之謂也. 夫嫂妹者，體敵而尊，恩疏而義親. 若淑媛謙順之人，則能依義以篤好，崇恩以結援，使徽美顯章，而瑕過隱塞，舅姑矜善，而夫主嘉美，聲譽曜於邑鄰，休光延于父母. 若夫蠢愚之人，于嫂則託名以自高，于妹則因寵以驕盈. 驕盈既施，何和之有！恩義既乖，何譽之臻！是以美隱而過宣，姑忿而夫慍，毀訾布於中外，恥辱集於厥身，進增父母之羞，退益君子之累. 斯乃榮辱之本，而顯否之基也. 可不慎哉！然則求叔妹之心，固莫尚於謙順矣. 謙則德之柄，順則婦之行. 凡斯二者，足以和矣. 《詩》雲：「在彼無惡，在此無射. 」其斯之謂也.

馬融善之，令妻女習焉.

昭女妹曹豐生，亦有才惠，為書以難之，辭有可觀.

昭年七十余卒，皇太后素服舉哀，使者監護喪事. 所著賦、頌、銘、誄、問、注、哀辭、書、論、上疏、遺令，凡十六篇. 子婦丁氏為撰集之，又作《大家贊》焉.

樂羊子妻
河南樂羊子之妻者，不知何氏之女也. 羊子嘗行路，得遺金一餅，還以與妻，妻曰：「妾聞志士不飲盜泉之水，廉者不受嗟來之食，況拾遺求利，以汙其行乎！」羊子大慚，乃捐金於野，而遠尋師學. 一年來歸，妻跪問其故. 羊子曰：「久行懷思，無它異也. 」妻乃引刀趨機而言曰：「此織生自蠶繭，成於機杼，一B377而累，以至於寸，累寸不己，遂成丈匹. 今若斷斯織也，則捐失成功，稽廢時日. 夫子積學，當日知其所亡，以就懿德. 若中道而歸，何異斷斯織乎？」羊子感其言，複還終業，遂七年不反. 妻常躬勤養姑，又遠饋羊子.

嘗有它舍雞謬入園中，姑盜殺而食之，妻對雞不餐而泣. 姑怪問其故. 妻曰：「自傷居貧，使食有它肉. 」姑竟棄之.

後盜欲有犯妻者，乃先劫其姑. 妻聞，操刀而出. 盜人曰：「釋汝刀從我者可全，不從我者，則殺汝姑. 」妻仰天而歎，舉刀刎頸而死. 盜亦不殺其姑. 太守聞之，即捕殺賊盜，而賜妻縑帛，以禮葬之，號曰「貞義」.

程文矩妻
漢中程文矩妻者，同郡李法之姊也，字穆薑. 有二男，而前妻四子. 文矩為安眾令，喪於官. 四子以母非所生，憎毀日積，而穆姜慈愛溫仁，撫字益隆，衣食資供，皆兼倍所生. 或謂母曰：「四子不孝甚矣，何不別居以遠之？」對曰：「吾方以義相導，使其自遷善也. 」及前妻長子興遇疾困篤，母惻隱自然，親調藥膳，恩情篤密. 興疾久乃瘳，於是呼三弟謂曰：「繼母慈仁，出自天受. 吾兄弟不識恩養，禽獸其心. 雖母道益隆，我曹過惡亦已深矣！」遂將三弟詣南鄭獄，陳母之德，狀己之過，乞就刑辟. 縣言之於郡，郡守表異其母，蠲除家徭，遣散四子，許以修革. 自後訓導愈明，並為良士.

穆姜年八十餘卒. 臨終敕諸子曰：「吾弟伯度，智達士也. 所論薄葬，其義至矣. 又臨亡遺令，賢聖法也. 令汝曹遵承，勿與俗同，增吾之累. 」諸子奉行焉.

孝女曹娥
孝女曹娥者，會稽上虞人也. 父盱，能弦歌，為巫祝. 漢安二年五月五日，于縣江溯濤婆娑迎神，溺死，不得屍骸. 娥年十四，乃沿江號哭，晝夜不絕聲，旬有七日，遂投江而死. 至元嘉元年，縣長度尚改葬娥於江南道傍，為立碑焉.

許升妻 Xu
吳許升妻者，呂氏之女也，字榮. 升少為博徒，不理操行，榮嘗躬勤家業，以奉養其姑. 數勸升修學，每有不善，輒流涕進規. 榮父積忿疾升，乃呼榮欲改嫁之. 榮歎曰：「命之所遭，義無離貳！」終不肯歸. 升感激自厲，乃尋師遠學，遂以成名. 尋被本州辟命，行至壽春，道為盜所害. 刺史尹耀捕盜得之. 榮迎喪于路，聞而詣州，請甘心仇人. 耀聽之. 榮乃手斷其頭，以祭升靈. 後郡遭寇賊，賊欲犯之，榮逾垣走，賊拔刀追之. 賊曰：「從我則生，不從我則死. 」榮曰：「義不以身受辱寇虜也！」遂殺之. 是日疾風暴雨，雷電晦冥，賊惶懼叩頭謝罪，乃殯葬之.

袁隗妻 Yuan
汝南袁隗妻者，扶風馬融之女也，字倫. 隗已見前傳. 倫少有才辯. 融家世豐豪，裝遣甚盛. 及初成禮，隗問之曰：「婦奉箕帚而已，何乃過珍麗乎？」對曰：「慈親垂愛，不敢逆命. 君若欲慕鮑宣、梁鴻之高者，妾亦請從少君、孟光之事矣. 」隗又曰：「弟先兄舉，世以為笑. 今處姊未適，先行可乎？」對曰：「妾姊高行殊邈，未遭良匹，不似鄙薄，苟然而已. 」又問曰：「南郡君學窮道奧，文為辭宗，而所在之職，輒以貨財為損，何邪？」對曰：「孔子大聖，不免武叔之毀；子路至賢，猶有伯寮之訴. 家君獲此，固其宜耳. 」隗默然不能屈，帳外聽者為慚. 隗既寵貴當時，倫亦有名於世. 年六十餘卒.

倫妹芝，亦有才義. 少喪親長而追感，乃作《申情賦》雲.

龐淯母 Pang
酒泉龐BF73母者，趙氏之女也，字娥. 父為同縣人所殺，而娥兄弟三人，時俱病物故，仇乃喜而自賀，以為莫己報也. 娥陰懷感憤，乃潛備刀兵，常帷車以候仇家. 十餘年不能得. 後遇於都亭，刺殺之. 因詣縣自首. 曰：「父仇已報，請就刑戮. 」祿福長尹嘉義之，解印緩欲與俱亡. 娥不肯去. 曰：「怨塞身死，妾之明分；結罪理獄，君之常理. 何敢苟生，以枉公法！」後遇赦得免. 州郡表其閭. 太常張奐嘉歎，以束帛禮之.

劉長卿妻
沛劉長卿妻者，同郡桓鸞之女也. 鸞已見前傳. 生一男五歲而長卿卒，妻防遠嫌疑，不肯歸寧. 兒年十五，晚又夭歿. 妻慮不免，乃豫刑其耳以自誓. 宗婦相與湣之，共謂曰：「若家殊無它意；假令有之，猶可因姑姊妹以表其誠，何貴義輕身之甚哉！」對曰：「昔我先君五更，學為儒宗，尊為帝師. 五更已來，歷代不替，男以忠孝顯，女以貞順稱. 《詩》雲：'無忝爾祖，聿修厥德. '是以豫自刑剪，以明我情. 」沛相王吉上奏高行，顯其門閭，號曰「行義桓B341」，縣邑有祀必E122焉.

皇甫規妻
安定皇甫規妻者，不知何氏女也. 規初喪室家，後更娶之. 妻善屬文，能草書，時為規答書記，眾人怪其工. 及規卒時，妻年猶盛而容色美. 後董卓為相國，承其名，娉以軿輜百乘，馬二十匹，奴婢錢帛充路. 妻乃輕服詣卓門，跪自陳清，辭甚酸愴. 卓使傅奴侍者悉拔刀圍之，而謂曰：「孤之威教，欲令四海風靡，何有不行於一婦人乎？」妻知不免，乃立罵卓曰：「君羌胡之種，毒害天下，猶未足邪！妾之先人，清聽奕世. 皇甫氏文武上才，為漢忠臣. 君親非其趣使走吏乎？敢欲行非禮于爾君夫人邪！」卓乃引車庭中，以其頭縣軛，鞭撲交下. 妻謂持杖者曰：「何不重乎？速盡為惠. 」遂死車下. 後人圖畫，號曰「禮宗」雲.

陰瑜妻 Yin
南陽陰瑜妻者，潁川荀爽之女也，名采，字女荀. 聰敏有才藝. 年十七，適陰氏. 十九產一女，而瑜卒. 采時尚豐少，常慮為家所逼，自防禦甚固. 後同郡郭奕喪妻，爽以采許之，因詐稱病篤，召采. 既不得已而歸，懷刃自誓. 爽令傅婢執奪其刃，扶抱載之，猶憂致憤激，敕衛甚嚴. 女既到郭氏，乃偽為歡悅之色，謂左右曰：「我本立志與陰氏同穴，而不免逼迫，遂至於此，素情不遂，奈何？」乃命使建四燈，盛裝飾，請奕入相見，共談，言辭不輟. 奕敬憚之，遂不敢逼，至曙而出. 采因敕令左右辦浴. 既入室而掩戶，權令侍人避之，以粉書扉上曰：「屍還陰. 」「陰」字未及成，懼有來者，遂以衣帶自縊. 左右玩之不為意，比視，已絕，時人傷焉.

盛道妻 Sheng
犍為盛道妻者，同郡趙氏之女也，字媛薑. 建安五年，益部亂，道聚眾起兵，事敗，夫妻執系，當死. 媛薑夜中告道曰：「法有常刑，必無生望. 君可速潛逃，建立門戶，妾自留獄，代君塞咎. 」道依違未從. 媛姜便解道桎梏，為齎糧貨. 子翔時年五歲，使道攜持而走. 媛薑代道持夜，應對不失. 度道已遠，乃以實告吏，應時見殺. 道父子會赦得歸. 道感其義，終身不娶焉.

孝女叔先雄
孝女叔先雄者，犍為人也. 父泥和，永建初為縣功曹. 縣長遣泥和拜檄謁巴郡太守，乘船D926湍水物故，屍喪不歸. 雄感念怨痛，號泣晝夜，心不圖存，常有自沉之計. 所生男女二人，並數歲，雄乃各作囊，盛珠環以系兒，數為訣別之辭. 家人每防閑之，經百許日後稍懈，雄因乘小船，于父D926處慟哭，遂自投水死. 弟賢，其夕夢雄告之：「卻後六日，當共父同出. 」至期伺之，果與父相持，浮于江上. 郡縣表言，為雄立碑，圖像其形焉.

董祀妻 Dong
陳留董祀妻者，同郡察邕之女也，名琰，字文姬. 博學有才辯，又妙於音律. 適河東衛仲道. 夫亡無子，歸甯於家. 興平中，天下喪亂，文姬為胡騎所獲，沒于南匈奴左賢王，在胡中十二年，生二子. 曹操素與邕善，痛其無嗣，乃遣使者以金璧贖之，而重嫁於祀.

祀為屯田都尉，犯法當死，文姬詣曹操請之. 時公卿名士及遠方使驛坐者滿堂，操謂賓客曰：「蔡伯喈之女在外，今為諸君見之. 」及文姬進，蓬首徒行，叩頭請罪，音辭清辯，旨甚酸哀，眾皆為改容. 操曰：「誠實相矜，然文狀已去，奈何？」文姬曰：「明公廄馬萬匹，虎士成林，何惜疾足一騎，而不濟垂死之命乎！」操感其言，乃追原祀罪. 時且寒，賜以頭巾履襪. 操因問曰：「聞夫人家先多墳籍，猶能憶識之不？」文姬曰：「昔亡父賜書四千許卷，流離塗炭，罔有存者. 今所誦憶，裁四百餘篇耳. 」操曰：「今當使十吏就夫人寫之. 」文姬曰：「妾聞男女之別，禮不親授. 乞給紙筆，真草唯命. 」於是繕書送之，文無遺誤.

後感傷亂離，追懷悲憤，作詩二章. 其辭曰：

漢季失權柄，董卓亂天常. 志欲圖篡弑，先害諸賢良. 逼迫遷舊邦，擁主以自強. 海內興義師，欲共討不祥. 卓眾來東下，金甲耀日光. 平土人脆弱，來兵皆胡羌. 獵野圍城邑，所向悉破亡. 斬截無孑遺，屍骸相撐拒. 馬邊縣男頭，馬後載婦女. 長驅西入關，迥路險且阻. 還顧邈冥冥，肝脾為爛腐. 所略有萬計，不得今屯聚. 或有骨肉俱，欲言不敢語. 失意機微間，輒言斃降虜. 要當以亭刃，我曹不活汝. 豈複惜性命，不堪其詈罵. 或便加棰杖，毒痛參並下. 旦則號泣行，夜則悲吟坐，欲死不能得，欲生無一可. 彼蒼者何辜，乃遭此厄禍！邊荒與華異，人俗少義理. 處所多霜雪，胡風春夏起. 翩翩吹我衣，肅肅入我耳. 感時念父母，哀歎無窮已. 有客從外來，聞之常歡喜. 迎問其消息，輒複非鄉里，邂逅徼時願，骨肉來迎己. 己得自解免，當複棄兒子. 天屬綴人心，念別無會期. 存亡永乖隔，不忍與之辭. 兒前抱我頸，問母欲何之. 「人言母當去，豈複有還時. 阿母常仁惻，今何更不慈？我尚未成人，奈何不顧思！」見此崩五內，恍惚生狂癡. 號泣手撫摩，當發複回疑. 兼有同時輩，相送告離別. 慕我獨得歸，哀叫聲摧裂. 馬為立踟躕，車為不轉轍. 觀者皆DF4F欷，行路亦鳴咽. 去去割情戀，遄征日遐邁. 悠悠三千里，何時複交會？念我出腹子，匈臆為摧敗. 既至家人盡，又複無中外. 城郭為山林，庭宇生荊艾. 白骨不知誰，從橫莫覆蓋. 出門無人聲，豺狼號且吠. 煢煢對孤景，怛吒糜肝肺. 登高遠眺望，魂神忽飛逝. 奄若壽命盡，旁人相寬大. 為複強視息，雖生何聊賴！托命于新人，竭心自勖厲. 流離成鄙賤，常恐複捐廢. 人生幾何時，懷憂終年歲！

其二章曰：

嗟薄祐兮遭世患，宗族殄兮門戶單. 身執略兮入西關，歷險阻兮之羌蠻. 山谷眇兮路曼曼，眷東顧兮但悲歎. 冥當寢兮不能安，饑當食兮不能餐，常流涕兮C55B不幹，薄志節兮念死難，雖苟活兮無形顏. 惟彼方兮遠陽精，陰氣凝兮雪夏零. 沙漠壅兮塵冥冥，有草木兮春不榮. 人似禽兮食臭腥，言兜離兮狀窈停. 歲聿幕兮時邁征，夜悠長兮禁門扃. 不能寐兮起屏菅，登胡殿兮臨廣庭. 玄雲合兮翳月星，北風厲兮肅泠泠. 胡笳動兮邊馬鳴，孤雁歸兮聲嚶嚶. 樂人興兮彈琴箏，音相和兮悲且清. 心吐思兮匈憤盈，欲舒氣兮恐彼驚，含哀咽兮涕沾頸. 家既迎兮當歸寧，臨長路兮捐所生. 兒呼母兮號失聲，我掩耳兮不忍聽. 追持我兮走煢煢，頓複起兮毀顏形. 還顧之兮破人情，心怛絕兮死複生.

贊曰：端操有蹤，幽閒有容. 區明風烈，昭我管彤.